
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 5 (1) 

Αναγνώριση και λειτουργία ως Ελευθέρου Τελωνειακού Συγκροτήματος 
των ευρισκομένων στο Βαθύ Αυλίδος εγκαταστάσεων της Α.Ε. «ΝΑΥ¬ 
ΠΗΓΕΙΑ ΑΥΛΙΔΟΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου μόνου του Ν.Δ. 2563/1953 «περί τρόπου 
συστάσεως Ελευθέρων Τελωνειακών Συγκροτημάτων ναυπηγήαεως 
και επισκευής πλοίων «(ΦΕΚ 240/Α/1953), όπως αυτό αντικαταοτά- 
θηκε με το άρθρο 13 του Ν. 849/1978 «περί παροχής κινήτρων δια την 
ενίσχυαιν της περιφερειακής και οικονομικής αναπτύξεως της χώρας» 
(ΦΕΚ 232/Α/1978). 

2. Το με αριθμ. 79/1988 Π.Δ/γμα (αρθ. 1 παρ. 3) «Περιορισμός αυ- 
ναρμοδιοτήτων του Υπουργείου Εθν. Οικονομίας και την έκδοση διοικη¬ 
τικών πράξεων» (ΦΕΚ 36/Α/29.2.88). 

3. Το με αριθμ. 6122/22.6.89 έγγραφο του Τελωνείου Χαλκίδας. 

4. Την Θ. 1979/31.7.89 Απόφαση του Νομάρχη Εύβοιας για παροχή 
άδειας σύστασης και έγκριση του Καταστατικού της Α.Ε. «Ναυπηγεία 
Αυλίδος». 

5. Την με αριθμ. 718/1989 γνωμοδότηση του Συμβουλίου της Επικρά¬ 
τειας, μετά από πρόταση των ^Υπουργών Οικονομικών, Βιομηχανίας, 
Ενέργειας και Τεχνολογίας και Εμπορικής Ναυτιλίας, αποφασί¬ 
ζουμε: 

Άρθρο 1 

Σύσταση Ελευθέρου Τελωνειακού Συγκροτήματος (Ε.Τ.Σ.) 

1. Οι καθοριζόμενοι στο άρθρο 2 του παρόντος Διατάγματος χώροι 
της ημεδαπής Εταιρείας με τη επωνυμία «Ναυπηγεία Αυλίδας ΕΠΕ», 
μετά των εντός αυτών ναυπηγικών εγκαταστάσεων, αναγνωρίζονται ως 
Ελεύθερο Τελωνειακό Συγκρότημα ναυπήγησης και επισκευής πλοίων 
που διέπεται και λειτουργεί στο εξής σύμφωνα με τις διατάξεις του παρό¬ 
ντος διατάγματος. 


2. Μέσα στους χώρους του κατά την προήγουμενη παράγραφο Ελευθέ¬ 
ρου Τελωνειακού Συγκροτήματος επιτρέπεται, η υπό τους όρους του άρ¬ 
θρου 6 του Β.Δ, 316/27.5.63 (ΦΕΚ 82/Α/63)και της παρ. 2 του άρ¬ 
θρου 1 της Ε1/5197/974/17.6.77 απόφασης του Υπουργού Συντονι¬ 
σμού (ΦΕΚ 633/Β/6.7.77), ως εκάστοτε ισχύουν, ναυπήγηση και επι¬ 
σκευή πλοίων, σκαφών και παντός πλωτού ναυπηγήματος, ως και η 
εκτέλεση άλλων μεταλλικών εργασιών οιασδήποτε φύσεως, χωρίς κα¬ 
νένα περιορισμό, όπως διαλύσεις πλοίων, σκαφών και παντός πλωτού 
μέσου, κατασκευές, επισκευές και συναρμολογήσεις μηχανών, λεβήτων 
και μεταλλικών κατασκευών παντός είδους, ως και εξαρτημάτων αυ¬ 
τών, από την εντός αυτού εγκατεστημένη προς τούτο ημεδαπή βιομηχα¬ 
νία, ως και η εισαγωγή εναπόθεση και χρησιμοποίηση των απαραιτή¬ 
των για τις πιό πάνω εργασίες και τις ανάγκες της βιομηχανίας αυτής 
κάθε φύσεως υλικών. 

■ι*' 

Άρθρο 2 

Καθορισμός εδαφικής έκτασης ΕΤΣ 

1. Η εδαφική έκταση, του κατά το προηγούμενο άρθρο αναγνωριζό¬ 
μενου Ελ. Τελωνειακού Συγκροτήματος, την οποία μίσθωσε η παρα¬ 
πάνω Εταιρεία από την Εταιρεία «ΝΑΥΠΗΓΕΙΑ ΕΛΛΑΔΟΣ Α.Ε.», 
σύμφωνα με το από 13.1.1989 Ιδιωτ. Συμφωνητικό Μισθώσεως και 
μετά την μετονομασία της από «Γενική Τεχνική Ναυτιλιακή - ΕΠΕ» σε 
«ΝΑΥΠΗΓΕΙΑ ΑΥΛΙΔΟΣ ΕΠΕ», σύμφωνα με το 6858/30.1.1989 
συμβόλαιο της συμβολαιογράφου Πειραιά Σοφίας Ιωάννου Μπούρα, 
απεικονίζεται στο προσαρτώμενο στο παρόν και δημοσιευμένο μετ’ αυ¬ 
τού τοπογραφικό διάγραμμα Μαΐου 1989 του μηχανικού Παναγιώτη 
Λ. Γ ιαννούλη, με στοιχεία α-β-γ-δ-ε-ζ-η-θ-ι-κ-λ-μ-ν-ξ-ο- 
π-ρ-σ-τ-υ-φ-χ-ψ-ω-ω’-α'-β’-γ'-δ'-ε'-ζ'-η'-θ'-Γ-κ'-λ' 
- μ’ - ν’ - X - ο' - π' - ρ' - σ' - τ' - υ' - φ' - χ’ - ψ' - α" - β" - γ" - δ" - ε" - Γ - 
η" . θ" - Γ - κ" - λ" - μ” - ν" - ξ" - ο" - π" - ρ" - σ' - τ” - υ" - φ" - χ” - ψ" - 
ω” - α', σύμφωνα με το οποίο αυτή ανέρχεται, σε εκατόν εννενήντα μία 
χιλιάδες εννιακόσια τριάντα έξη τετραγωνικά μέτρα και είκοσι εκατοστά 
(191.936,20) και συνορεύει ως εξής: 

α) Προς νότον με πλευρά (αη) μήκους τριακοσίων δύο μέτρων (302) με 
ιδιοκτησία ΙΝΤΕΚΚΕΜ ΗΕΕΕΑ5. 

β) Προς Δυσμάς με πλευρά (ηλ) μήκους εκατόν σαράντα ενός μέτρου 
(141) με παλιά οδό Χαλκίδας - Βαθέος. 

γ) Προς Δυσμάς με πλευρά (λυ) μήκους τετρακοσίων σαράντα επτά μέ¬ 
τρων και τριάντα εκατοστών (447,30) με ιδιοκτησία ΗΟΕΩΗ5Τ ΗΕΕ- 
ΕΑ5. 

δ) Προς Δυσμάς με πλευρά (υχ) μήκους πενήντα δύο μέτρων (52) με πα¬ 
λιά οδό Χαλκίδας - Βαθέος. 

ε) Προς Βοράν και Βορειοδυτικά με πλευρά χψ -.-.στ' μήκους χι- 

λίων τριακοσίων δέκα επτά μέτρων και πενήντα εκατοστών (1.317,50) 
με λοιπή ιδιοκτησία ΝΑΥΠΗΓΕΙΩΝ ΕΛΛΑΔΟΣ Α.Ε. 
στ) Προς Ανατολάς και Νοτιοανατολικά η περιοχή συνορεύει με θάλασσα 

με τα στοιχεία τ' - υ’.ψ' - α” .... ω" - α, συνολικού μήκους χιλίων 

οκτακόσιων πενήντα τριών μέτρων (1853). 

2. Η κατά την πρηγούμενη παράγραφο εδαφική έκταση πρέπει να απο¬ 
χωρίζεται πλήρως από ξηράς, από την εδαφική περιοχή που είναι γύρω 
από αυτή και από κάθε άλλο ξένο προς αυτή κτίσμα, με τοίχο που να έχει 
ύψος δύο και ήμισυ (2,50) τουλάχιστον μέτρα, χωρίς να αποκλείεται, 
εφόσον κρίνεται αναγκαίο από την κατά την παράγραφο 1 του άρθρου 

11 του παρόντος αρμόδια Τελωνειαχή Αρχή, η τοποθέτηση επάνω στο 
άνω άκρο αυτού και δικτυωτού συρματοπλέγματος, με μερικές σειρές 
από αγκαθωτό σύρμα. 

Άρθρο 3. 

Εποπτεία και έλεγχος ΕΤΣ 

1. Η από ξηράς επικοινωνία του Ελ. Τελωνειακού Συγκροτήματος 
ενεργεΐται, δια μιάς (1) ή περισσοτέρων θυρών, υπό την επίβλεψη και 
έλεγχο της Τελών. Υπηρεσίας. 

Τα εισερχόμενα και εξερχόμενα του ΕΤΣ τούτου πρόσωπα, είδη, οχή¬ 
ματα κ.λπ. ελέγχονται επιμελώς από την Υπηρεσία αυτή. 

2. Για την ευχερή κατά τις νυκτερινές ώρες επίβλεψη και έλεγχο του Συ- 
γκροτήματος από την Τελών. Υπηρεσία, πρέπει να υπάρχει ιδιαίτερος 
κατάλληλος και επαρκής φωτισμός, μέσα και γύρω από αυτό, σύμφωνα 
με τις υποδείξεις της παραπάνω Υπηρεσίας. 

3. Η Εταιρεία «ΝΑΥΠΗΓΕΙΑ ΑΥΛΙΔΟΣ — ΕΠΕ» υποχρεούται στην κα¬ 
τασκευή, εξοπλισμό και καλή συντήρηση αναλογών και καταλλήλων 
διαμερισμάτων για την εγκατάσταση των γραφείων της Τελωνειακής 
και Λιμενικής Υπηρεσίας του Συγκροτήματος, ως και στην κατασκευή 
και καλή συντήρηση καταλλήλων φυλακίων στις θύρες εισόδου και εξό¬ 
δου ή και αλλού, κατά την κρίση των Υπηρεσιών αυτών. 

Επίσης η ίδια Εταιρεία θέτει στη διάθεση της Τελών. Υπηρεσίας τα ανα¬ 
γκαία μέσα (π.χ. όργανα ζύγισης, μέτρησης κ.λπ.) για την απρόσκοπτη 
και ασφαλή εκτέλεση του έργου της. 

Άρθρο 4 

Εισαγωγή υλικών αλλοδαπής προέλευσης στο Ε.Τ.Σ. 

1. Η παράδοση των υλικών (πρώτων και βοηθητικών υλών) που εί¬ 
ναι απαραίτητα για την εκτέλεση των εργασιών που αναφέρονται στην 
παράγραφο 2 του άρθρου I του παρόντος, στην Εταιρεία των ναυπη¬ 
γείων γίνεται με τη σύνταξη πρωτοκόλλου παράδοσης και παραλαβής. 

2. Η χρησιμοποίηση των υλικών ναυπήγησης και επισκευής πλοίων γί¬ 
νεται με. την ευθύνη της Εταιρείας των ναυπηγείων και χωρίς την πα¬ 
ρέμβαση της Τελών. Υπηρεσίας. 

Η παραπάνω Εταιρεία εκδίδει και τηρεί τα σχετικά στοιχεία για κάθε 
ναυπήγηση και επισκευή πλοίων προς διευκόλυνση του ελέγχου της νό¬ 
μιμης χρησιμοποίησης των υλικών. 

Με αντίτυπο του πρακτικού χρησιμοποίησης που συντάσσεται από την 
Επιτροπή του άρθρου 6, εξοφλείται το κατά την παράγραφο 1 του παρό¬ 
ντος άρθρου πρωτόκολλο παράδοσης και παραλαβής των υλικών ναυ- 
πήγησης και επισκευής πλοίων. 

3. Εάν μέρος των υλικών χρησιμοποιηθούν όχι για ναυπηγήσεις ή επι¬ 
σκευές πλοίων, αλλά για την παραγωγή άλλων προϊόντων, εφόσον 
τούτο δεν απαγορεύεται από άλλες διατάξεις, η εξόφληση του πρωτο¬ 
κόλλου παράδοσης και παραλαβής γίνεται με αντίγραφο του κατά το άρ¬ 
θρο 8 οικείου Τελών, παραστατικού που κατατίθεται για κάθε νόμιμο 
προορισμό των πιο πάνω προϊόντων και (αντίτυπο του πρακτικού χρησι¬ 
μοποίησης. 

Άρθρο 5 

Εισαγωγή υλικών εγχώριας προέλευσης στο Ε.Τ.Σ. 

Η εισαγωγή στο χώρο του Ελ. Τελών. Συγκροτήματος των Ναυπη¬ 
γείων των ειδών εγχώριας προέλευσης της παρ. 1 του άρθρου 4 θα γίνε¬ 
ται σύμφωνα με την διαδικασία που καθιερώνεται στην Π. 8272/87 
Α.Υ.Ο. 

Άρθρο 6 

Διαπίστωση χρησιμοποίησης υλικών Ε.Τ.Σ. 

1. Η διαπίστωση της χρησιμοποίησης των κατά τα άρθρα 4 και 5 πα- 
ραδιδομένων στην Εταιρεία των ναυπηγείων ειδών για την παραγωγή 
των προϊόντων της ενεργεΐται από Επιτροπή που αποτελείται από τους 
εξής: 

α) Από τον προϊστάμενο της Τελών. Υπηρεσίας του Συγκροτήματος των 
Ναυπηγείων. 

β) Από ένα εφοριακό ελεγκτή, οριζόμενο από τον αρμόδιο Οικονομικό 
Έφορο. 

γ) Από ένα ειδήμονα στη ναυπηγική τεχνική δημόσιο υπάλληλο ή λει¬ 
τουργό, οριζόμενο από τον Νομάρχη, ή, σε περίπτωση μη ύπαρξης του 
ως άνω ειδήμονα από το Υπουργείο Εμπορικής Ναυτιλίας, για την περί¬ 
πτωση, των ναυπηγήσεων, επισκευών και λοιπών εργασιών πλοίων ή 
μηχανολόγο, μηχανικό, οριζόμενο από τη Δ/νση Τεχνικών Υπηρεσιών 
της οικείας Νομαρχίας για την περίπτωση των λοιπών σιδηροκατα- 
σκευών. , 

2. Η πιο πάνω Επιτροπή συγκροτείται με απόφαση του Προϊσταμένου 
της Τελών. Αρχής και συνέρχεται μετά από αίτηση της ενδιαφερόμενης 


Εταιρείας. Ο Προϊστάμενος της Τελών. Αρχής στις περιπτώσεις που 
κρίνει ότι πρόκειται για μικροεπισκευές ή απλές επισκευές πλοίων ή μη¬ 
χανημάτων ή σιδηροκατασκευών, που είναι απλή και εύκολη η διαπί¬ 
στωση της χρησιμοποίησης υλικών, δύναται, μετά από αιτιολογημένη 
απόφασή του, να περιορίζει κατά περίπτωση, γενικώς ή ειδικώς, την 
σύνθεση της πιο πάνω Επιτροπής μόνο στον αριθμό των μελών των 
οποίων η συμμετοχής τους κρίνεται αναγκαία ή και να εγκρίνει ο σχετι¬ 
κός έλεγχος να γίνεται μόνο από τον προϊστάμενο της Τελών. Υπηρεσίας 
του Συγκροτήματος. Στη τελευταία αυτή περίπτωση το κατά την επό¬ 
μενη παράγραφο πρακτικό θεωρείται από τον παραπάνω προϊστάμενο 
της Τελωνειακής Αρχής. 

3. Η Επιτροπή στην οποία η Εταιρεία υποβάλλει όλα τα σχετικά στοιχεία 
ως και τα λογιστικά της βιβλία, αποφαίνέται για το είδος, το ποσά το 
ποιόν, την αξία και την προέλευση των υλικών, μηχανημάτων κ.λπ. που 
ενσωματώθηκαν ή αναλώθηκαν για την κατασκευή ή επισκευή πλοίων 
ή παραγωγή προϊόντων κ.λπ. που πρόκειται να εξαχθούν από το χώρο 
του Συγκροτήματος των ναυπηγείων. Ο έλεγχος δύναται, κατά την 
κρίση της Επιτροπής, να γίνεται με βάση μόνο τα βιβλία και στοιχεία, 
που τηρεί η Εταιρεία, εφόσον δεν υπάρχει οποιαδήποτε αμφιβολία για 
την ακρίβεια και ειλικρίνεια αυτών. 

Για τα αποτελέσματα του ελέγχου συντάσσεται από την Επιτροπή σχε¬ 
τικό «ΠΡΑΚΤΙΚΟ ΠΑΡΑΓΩΓΗΣ ΠΡΟΪΟΝΤΩΝ ΚΑΙ ΧΡΗΣΙΜΟ¬ 
ΠΟΙΗΣΗΣ ΥΛΙΚΩΝ», που καταχωρείται σε ιδιαίτερο βιβλίο καταχώ- 
ρησης χρησιμοποιηθέντων υλικών. Στο συντασσόμενο πιο πάνω Πρα¬ 
κτικό θα μνημονεύονται και θα προσαρτώνται όλα τα σχετικά στοιχεία 
τα οποία έλαβε υπόψη της η Επιτροπή. 

Αντίτυπο του παραπάνω Πρακτικού θα προσαρτάται στο οικείο παρα¬ 
στατικό, εφόσον προβλέπεται η κατάθεση τούτου για την έξοδο των ει¬ 
δών από το Συγκρότημα κατά τα οριζόμενα στο άρθρο 8. Επίσης αντί¬ 
τυπο του πιο πάνω Πρακτικού θα εξοφλεί το κατά την παράγραφο 2 του 
άρθρου 4 Πρωτόκολλο Παράδοσης και Παραλαβής, εφόσον πρόκειται 
για υλικά που χρησιμοποιήθηκαν για επισκευές και ναυπηγήσεις 
πλοίων. 

Σε περιπτώσεις που η εξακρίβωση των χρησιμοποιηθέντων υλικών είναι 
δύσκολη ή και αδύνατη, η Επιτροπή δύναται να περιορίζει τον έλεγχο 
μόνο στα λογιστικά βιβλία και λοιπά στοιχεία που τηρεί η Εταιρεία, η 
οποία υποχρεούται να τα θέτει υπόψη της Επιτροπής. 

4. Η Τελωνειακή Αρχή δύναται να ενεργεί έκτακτο έλεγχο οποτεδήποτε. 

Άρθρο 7. 

Απλή έξοδος για επισκευή ή μετασκευή 

υλικών και επαναφορά τους στο Ε.Τ.Σ. 

1. Δύναται, εξαιρετικά, μετά από άδεια της Τελωνειακής Υπηρεσίας 
που εκδίδεται ύστερα από σχετική αίτηση της Εταιρείας των ναυπη¬ 
γείων, που θα καταχωρείται σε ιδιαίτερο βιβλίο, να επιτραπεί η απο¬ 
στολή προσωρινά σε εργοστάσιο ή εργαστήριο του εσωτερικού, ειδών 
από το Συγκρότημα, τα οποία έχουν ανάγκη επισκευής ή μεταακευής, 
εφόσον είναι δυνατή η διαπίστωση της ταυτότητάς τους κατά την επανα¬ 
φορά τους, μέσα σε εύλογο χρόνο, στο Συγκρότημα προς εξόφληση της 
παραπάνω αίτησης. 

Η παραπάνω αίτηση αποτελεί παραστατικό έγγραφο. 

2. Ομοίως ανάλογη διαδικασία με την πιο πάνω δύναται να εφαρμόζεται 
και προκειμένου για εγχώρια ή τελωνισμένα είδη, που εισάγονται προ¬ 
σωρινά στο Συγκρότημα για μικροεπισκευές ή άλλες απλές εργασίες, 
χωρίς τη χρησιμοποίηση υλικών του παραπάνω Συγκροτήματος για εν¬ 
σωμάτωση ή ανάλωση, χωρίς να εφαρμόζονται στην περίπτωση αυτή τα 
άρθρα 5, 6 και 8 του παρόντος. 

Άρθρο 8. 

Έξοδος προϊόντων από το Ε.Τ.Σ. 

Η έξοδος, από το χώρο του Συγκροτήματος των ναυπηγείων, των 
ετοίμων προϊόντων στις περιπτώσεις που δεν χρησιμοποιήθηκαν υλικά 
υποκείμενα σε δασμοφορολογικές επιβαρύνσεις και προορίζονται για την 
Ελληνική Επικράτεια, θα γίνεται με την κατάθεση στη Τελ. Υπηρεσία 
του Συγκροτήματος σχετικής Αίτησης - Δήλωσης και άδειας της παρα¬ 
πάνω Υπηρεσίας. Στην Αίτηση - Δήλωση θα περιγράφονται λεπτομε¬ 
ρώς τα έτοιμα προϊόντα, τα υλικά τα οποία χρησιμοποιήθηκαν κατά 
ποσό, ποιό, είδος, προέλευση και κάθε άλλο σχετικό στοιχείο το οποίο θα 
ζητήσει η Τελ. Υπηρεσία. Στις περιπτώσεις που χρησιμοποιήθηκαν ολι- 
κώς ή μερικώς αλλοδαπής προέλευσης υλικά, η παραπάνω Αίτηση - 
Δήλωση, στην οποία η Εταιρεία θα προσαρτά και κάθε σχετικό αποδει¬ 
κτικό στοιχείο, θα κατατίθεται σε τρία (3) αντίτυπα και θα καταχωρείται 
ως δηλωτικό εισαγωγής. Στη συνέχεια θα κατατίθεται σχετική διασά¬ 
φηση κατά τις διατάξεις του Τελών. Κώδικα, αναλόγως του κατά νόμον 
προορισμού των προϊόντων αυτών, στην οποία θα προσαρτάται το ένα 
αντίτυπο της παραπάνω Αίτησης - Δήλωσης, καθώς και όλα τα επισυ- 

ναπτόμενα σ’ αυτή λοιπά αποδειχτικά στοιχεία, αφού τηρηθούν στη συ¬ 
νέχεια όλες οι Τελωνειαχές χαι λοιπές διατυπώσεις. 

Για τον εφοδιασμό πλοίων κατατίθεται αίτηση εφοδιασμού. 

Σε περίπτωση εξαγωγής των ετοίμων προϊόντων στο εξωτερικό η παρα¬ 
πάνω Αίτηση - Δήλωση θα κατατίθεται σε ένα αντίτυπο και θα προσαρ- 
τάται στην οικεία διασάφηση εξαγωγής. 

Άρθρο 9. 

Διάλυση πλοίων στο Ε.Τ.Σ. 

1. Κατά την άφιξη πλοίου για διάλυση στο Συγκρότημα, η Εταιρεία 
των ναυπηγείων καταθέτει στην Τελωνειακή Υπηρεσία του Συγκροτή¬ 
ματος σχετική Αίτηση - Δήλωση που καταχωρείται ως δηλωτικό εισα¬ 
γωγής. Στην Αίτηση - Δήλωση αυτή αναγράφονται λεπτομερώς άλα τα 
στοιχεία του προς διάλυση πλοίου, όπως το όνομα, η εθνικότητα, η χω¬ 
ρητικότητα κ.λπ., ως και τα παρακολουθήματα αυτού και κάθε άλλο εί¬ 
δος ευρισκόμενο στο πλοίο. Στη συνέχεια εφαρμόζονται οι διατάξεις του 
Τελωνειακού και Δασμολογικού Κώδικα, κατατιθέμενου σχετικού τε¬ 
λωνειακού παραστατικού εγγράφου. 

2. Ανάλογη διαδικασία τηρείται και για τα αποβιβαζόμενα υλικά από τα 
επισκευαζόμενα πλοία. 

Άρθρο 10, 

Εφαρμογή άλλων διατάξεων επί του Ε.Τ.Σ. 

Η τήρηση των προβλεπομένων στα άρθρα 4 έως και 10 όρων και δια¬ 
τυπώσεων, δε αποκλείει την τήρηση και κάθε άλλης διατύπωσης ή όρου 
που προβλέπεται από άλλες διατάξεις του εθνικού ή Κοινοτικού Δικαίου, 


ανάλογα με τον προορισμό ή την τύχη των υλικών ή των εξ αυτών πα- 
ραγομένων προϊόντων. 

Άρθρο 11. 

Αρμόδια Τελωνειακή Αρχή Εποπτείας ΕΤΣ 
1. Το δια του παρόντος Διατάγματος συνιστώμενο Ελ. Τελωνειακό 
Συγκρότημα υπάγεται στην αρμοδιότητα του Τελωνείου Χαλκίδας, από 
το οποίο ορίζεται ο Προϊστάμενος και το λοιπό προσωπικό της Τελών. 
Υπηρεσίας τους Συγκροτήματος. 

2. Η Εταιρεία υποχρεούται να διαθέτει ιδιαίτερα και κατάλληλα μεταφο¬ 
ρικά μέσα για τη μετάβαση στο Συγκρότημα και την επιστροφή από 
αυτά των παραπάνω Τελωνειακών υπαλλήλων που ενεργούν τον έλεγχο 
και την εποπτεία του Συγκροτήματος αυτού. 

Άρθρο 12. 

Άδεια έναρξης λειτουργίας Ε.Τ.Σ. 

Η Εταιρεία «ΝΑΥΠΗΓΕΙΑ ΑΥΛΙΔΑΣ ΕΠΕ», μετά την ολοκλήρωση 
των προβλεπομένων έργων από το παρόν Διάταγμα, υποχρεούται να 
υποβάλλει στην κατά την παράγραφο 1 του άρθρου 11 αρμόδια Τελών. 
Αρχή σχετική αίτηση, μαζί με διάγραμμά των διαφόρων κτιρίων, εργο¬ 
στασίων, αποθηκών και λοιπών χώρων που αποτελούν τις'εγκαταστά¬ 
σεις του Συγκροτήματος για τη χορήγηση από αυτή σχετικής έγγραφης 
άδειας έναρξης λειτουργίας τούτου, κοινοποιουμένης καϊστην αρμόδια 
Δ/νση του Υπουργείου Οικονομικών. 

Η άδεια αυτή ανακαλείται από την ίδια Τελωνειακή Αρχή σε περίπτωση 
που παύουν να υφίστανται οι όροι και προϋποθέσεις με βάση τις οποίες 
χορηγήθηκε. 

Στον Υπουργό Οικονομικών, αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 24 Δεκεμβρίου -1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ . 

ΧΡΗΣΤΟΣ ΑΝΤ ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ. ; ·· 

ΟΙΚΟΝΟΜΙΚΟΝ ΑΝΑΠΛΗΡΟΤΗΣ ΒΙΟΜ. ΕΝΕΡΓ. & ΤΕΧΝ/ΓΙΑΣ 

Γ. ΣΟΥΦΛ1ΑΣ · ΓΡ. ΓΙΑΝΝΑΡΟΣ 

ΕΜΠΟΡΙΚΗΣ .ΝΑΥΤΙΛΙΑΣ ■ 

Ν. ΠΑΠΠΑΣ , . 

*Τ4 


Κ ΑΝΟΝΙΣΜΟ Ι 

ΚΑΝΟΝΙΣΜΟΣ ΤΠ’ ΑΡΙΘΜ. 47/1989 

( 2 ) 

Περί τροποποιήσεως χοα συμπληρώσεως του υπ’ αριθμ. 8/1979 

Κανονισμού. 

II ΙΕΡΑ ΣΥΝΟΔΟΣ ΤΗΣ 
ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις της παραγράφου 6, άρθρου 36 του Ν. 590/1977 
«Περί του Καταστατικού Χάρτου της Εκκλησίας της Ελλάδος». 

2) , Την από 25.8.1989 Απόφασίν της ΔΙΣ. 

3) Την από 10.10.1989 Απόφασίν της Ι.Σ.Ι., ψηφίζει: 

Τον υπ’ αριθμ. 47/1989 Κανονισμόν, περί τροποποιήσεως και αυμπλη- 
ρώαεως του υπ’ αριθμ. 8/1979 Κανονισμού «Περί Ιερών Ναών και ενο¬ 
ριών» 

Έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘ. 47/1989 
Περί τροποποιήσεως και συμπληρώσεως του υπ’ αριθμ. 8/1979 Κανονι¬ 
σμού περί «Ιερών Ναών και Ενοριών». 

Άρθρον 1 

Το υπό στοιχείου ια’ εδάφιον της παραγράφου 1 του άρθρου 6 του υπ’ 
αριθμ. 8/1979 Κανονισμού (ΦΕΚ 1/Α/5.1.1980), αφορών την διάθεσιν 
των πόρων των Ενοριακών Ιερών Ναών, αντικαθίσταται ως εξής: 

ια) Υπέρ του Ραδιοφωνικού Σταθμού της Εκκλησίας της Ελλάδος ποσο- 
στόν 0,5% δι’ όσους εκ των Ιερών Ενοριακών Ναών έχουσι ετήσιον προϋ¬ 
πολογισμόν μικρότερου των πεντακοσίων χιλιάδων (500.000) δραχμών 
και ποσοστόν 1% δι’ όσους εκ των Ιερών Ενοριακών Ναών έχουσι ετήσιον 
προϋπολογισμόν μείζονα των πεντακοσίων χιλιάδων (500.000) δραχ¬ 
μών. 

Άρθρον 2 

Η ισχύς του παρόντος Κανονισμού άρχεται από της δημοσιεύσεως αυτού 
εις την Εφημερίδα της Κυβερνήσεως και το περιοδικόν «ΕΚΚΛΗΣΙΑ». 

Εν Αθήναις τη ΙΟ 'Οκτωβρίου 1989 
Ο Αθηνών Σεραφείμ, Πρόεδρος 
Ο Αρχιγραμματεύς 

Αρχιμ. Ιάκωβος Παπαθανασίου - Γκίνης 

-♦- 

ΚΑΝΟΝΙΣΜΟΣ ΥΠ’ ΑΡΙΘ. 48/1989 

(3) 

Περί τροποποιήσεως και συμπληρώσεως του υπ’ αριθμ. 12/1980 

Κανονισμού. 

Η ΙΕΡΑ ΣΥΝΟΔΟΣ ΤΗΣ 
ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις του άρθρου 42 παραγρ. 2 του Ν. 590/1977 «περί του 


Καταστατικού Χάρτου της Εκκλησίας της Ελλάδος». 

2) Την υπ’ αριθμ. 712/3102/12.5.1989 πρότασιν του Σεβ. Μητροπο¬ 
λίτου Τρίκκης και Σταγών Αλεξίου. 

3) Την υπ’ αριθ. 1/22.6.1989 Πράξιν του Α.Υ.Σ.Ε. 

4) Την από 12.10.1989 απόφασίν Αυτής, ψηφίζει: 

Τον υπ’ αριθμ. 48/1989 Κανονισμόν, περί τροποποιήσεως και συμπλη¬ 
ρώσεως του υπ’ αριθ. 12/1980 Κανονισμού, έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘ. 48/1989 
Περί τροποποιήσεως και συμπληρώσεως του υπ’ αριθμ. 12/1980 Κανονι¬ 
σμού. 

Άρθρον 1 

Εις την παράγραφον 68 του άρθρου 5 του υπ’ αριθμ. 12/1980 Κανονι¬ 
σμού όπου διαρθρούνται αι υπαλληλικαί θέσεις του Μητροπολιτικού Γρα¬ 
φείου της Ιεράς Μητροπόλεως Τρίκκης και Σταγών, συνιστάται μία (1) θέ- 
σις Κληρικού, ως εξής: 

ΚΑΤΗΓΟΡΙΑ ΠΕ 

ΚΛΑΔΟΣ ΠΕΙ ΓΡΑΜΜΑΤΕΩΝ ΚΛΗΡΙΚΩΝ 

Μία (1) θέσις επί βαθμοίς Γ-Α. 

Άρθρον 2 

Η ισχύς του παρόντος Κανονισμού άρχεται από της δημοσιεύσεώς αυτού 
εις την Εφημερίδα της Κυβερνήσεως. 

Εν Αθήναις τη 12 Οκτωβρίου 1989 
Ο Αθηνών Σεραφείμ, Πρόεδρος 
Ο Αρχιγραμματεύς 

Αρχιμ. Ιάκωβος Παπαθανασίου - Γκίνης 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο Π.Δ. 543/10.10.89 που δημοσιεύθηκε στο ΦΕΚ 229/τ.Α/ 
10.10.89 οι διορθώσεις γίνονται ως εξής: 

Σελίδα 4667, στήλη 1, στίχος 4 και 7 του άρθρου 1 από πάνω, εσφαλ¬ 
μένο 248/1988, ορθό 284/1988. 

Σελίδα 4667, στήλη 2, στίχος 7 και 8 από πάνω, εσφαλμένο ΔΕΚΕ, 
ορθό ΔΕΧΕ. 

Σελίδα 4668, στήλη 1, στίχος 13 από πάνω, εσφαλμένο III, ορθό II. 

Σελίδα 4671, στήλη 2, στίχος 2 από πάνω, εσφαλμένο Α.Π., ορθό Α.Ν. 

Σελίδα 4672, στήλη 1, στίχος 5 παρ. 3 του άρθ. 15, εσφαλμένο και 
Ν. 1476/1984 και Ν. 1476/1984, ορθό Ν. 1476/1984. 

Σελίδα 4673, στήλη 1, στίχος 2 από το τέλος, εσφαλμένος -λάκες 
ΓΧΚ 4 8 2, ορθό -λάκες ΓΧΚ 4 8 12. 

. (Από το Υπουργείο Οικονομικών) 

